|  |
| --- |
| PRITARTA |
| Klaipėdos miesto savivaldybės |
| tarybos 2021 m. gegužės 3 d. |
| sprendimu Nr. T1-129 |

**BIUDŽETINĖS ĮSTAIGOS „KLAIPĖDOS PAPLŪDIMIAI“**

**2020 METŲ VEIKLOS ATASKAITA**

**1. Įstaigos pristatymas**

1.1. Biudžetinė įstaiga „Klaipėdos paplūdimiai“ (buveinės adresas - Garažų g. 6, Klaipėda, kontaktinė informacija: tel. (8-46) 402728, el. p. info@klpp.lt, [www.klaipedospapludimiai.lt](http://www.klaipedospapludimiai.lt)) – įstatymų nustatyta tvarka įsteigta savivaldybės biudžetinė įstaiga, išlaikoma iš Klaipėdos miesto savivaldybės biudžeto.

1.2. Įstaigos vadovas – Oleg Marinič.

1.3. Darbuotojų ir pareigybių skaičius:

I. PAGRINDINIAI DABUOTOJAI:

|  |  |  |  |
| --- | --- | --- | --- |
| Eil. Nr. | Pareigybės pavadinimas | Pareigybės lygis | Darbuotojų skaičius |
|  | Direktorius | A2 | 1 |
|  | Direktoriaus pavaduotojas | A2 | 2 |
|  | Specialistai: |
| 3.1. | Vyr. specialistas  | A2 | 3 |
| 3.2 | Vyr. specialistas | B | 1 |
|  | Kvalifikuoti darbuotojai: |
| 4.1. | Sekretorius-referentas | C | 1 |
|  | Darbuotojai: |
| 5.1. | Budėtojas | D | 4 |
| 5.2. | Valytojas | D | 0,5 |
| 5.3. | Pagalbinis darbininkas | D | 8,5 |
| 5.4. | Pirties kasininkas-kontrolierius | D | 1 |
| 5.5. | Pirties prižiūrėtojas | D | 0,5 |
| Iš viso | - | 22,5 |

II. SEZONINIAI DARBUOTOJAI:

|  |  |  |  |
| --- | --- | --- | --- |
| Eil. Nr. | Pareigybės pavadinimas | Pareigybės lygis | Darbuotojų skaičius |
|  | Kvalifikuoti darbuotojai: |
| 1.1. | Vyriausiasis bendrosios praktikos slaugytojas | B | 1 |
| 1.2. | Bendrosios praktikos slaugytojas | A2 | 6 |
| 1.3. | Bendrosios praktikos slaugytojas | B | 6 |
| 1.4. | Vyriausiasis gelbėtojas | C | 5 |
| 1.5. | Gelbėtojas | C | 72 |
| 1.6. | Laivavedys | C | 4 |
| 1.7. | Narai | C | 3 |
| 1.8. | Vyriausiasis technikas | C | 1 |
| 1.9. | Traktoriaus vairuotojas | C | 1 |
| 2. | Darbuotojai: |
| 2.1. | Pagalbinis darbininkas | D | 8 |
| 2.2. | Kasininkas-kontrolierius | D | 4 |
| 2.3. | Tualeto prižiūrėtojas | D | 3 |
| Iš viso | - | 114 |

* 1. Patikėjimo teise valdomos patalpos:

|  |  |
| --- | --- |
| Pastatai: | Plotas, (kv. m.) |
| Pastatai - Garažų g. 6, Klaipėda | 425,21 |
| Gelbėjimo stotis - 2-osios Melnragės g. 12, Klaipėda | 145,93 |
| Plaukiojimo priemonių elingas – 2-osios Melnragės g. 12, Klaipėda | 127,04 |
| Gelbėjimo stotis - Smiltynė g. 15C, Klaipėda | 334,89 |
| Viešasis tualetas - Kopų g. 1A, Klaipėda | 92,62 |
| Viešasis tualetas - Stovyklos g. 4, Klaipėda | 21,79 |
| Viešasis tualetas – H. Manto g. 81, Klaipėda | 54,51 |
| Kiti statiniai: |  |
| Konteineriniai tualetai, 6 vnt. |  |
| Mobilūs paplūdimio gelbėtojų stebėjimo nameliai, 9 vnt. |  |

* 1. Finansinė informacija:

|  |  |  |
| --- | --- | --- |
| Finansavimo šaltinis | Lėšos (tūkst. eurų) | Pastabos |
| Planas (patikslintas) | Panaudota lėšų | Įvykdymas (%) |
| Savivaldybės biudžetas (SB) | 990.200  | 865.250 | 87,38 |  |
| Specialioji tikslinė dotacija (VB) |  |  |  |  |
| Įstaigos gautos pajamos (surinkta pajamų SP), iš jų: | 29.215 | 26.507 | 90,73 |  |
| Pajamų išlaidos (SP) |  |  |  |  |
| Projektų finansavimas (ES; VB;SB) |  |  |  |  |
| Kitos lėšos (parama 2 % GM ir kt.) |  |  |  |  |
| Iš viso | 1.019.415 | 891.757 | 87,48 |  |
| Kreditinis įsiskolinimas (pagal visus finansavimo šaltinius) 2021 m. sausio 1 d.  | 2155,26 EUR |  |

**2. Įstaigos veiklos rezultatai**

|  |
| --- |
| **1. Tikslas –** rūpintis poilsiautojų gyvybių saugumu Klaipėdos miestui priklausančiuose paplūdimiuose. |
| * 1. **Uždavinys –** visapusišku prevenciniu įstaigos darbu siekti išvengti skaudžių nelaimių.
 |
| Priemonės | Rezultato vertinimo kriterijai | Pasiekti rezultatai |
| * + 1. Atlikti darbuotojų paiešką, atranką ir apmokymus (gelbėtojai, laivavedžiai, narai, bendrosios praktikos slaugytojai).
 | Iki sezono pradžios. | Užtikrintas optimalus darbuotojų skaičius pagal sudarytą darbo grafiką. |
| 1.1.2. Atnaujinti vaizdinę ir garsinę informavimo sistemas. | Iki sezono pradžios. | Parengta vaizdinė ir garsinė poilsiautojų informavimo sistema. |
| 1.1.3. Teikti įvairiapusišką informaciją ir socialinę reklamą. | Visus metus. | Nuolat teikta informacija masinio informavimo priemonėmis (spauda, televizija, internetas). |
| 1.1.4. Organizuoti edukacines veiklas apie saugų elgesį vandenyje ir paplūdimiuose. | Viso sezono metu. | Surengti mokymai apie saugų elgesį vandenyje ir paplūdimiuose Klaipėdos miesto mokyklų mokiniams, vasaros vaikų stovykloms, 11 vnt. |
| * + 1. Kelti gelbėtojų kvalifikaciją, tobulinti įgūdžius: organizuoti mokymus viso sezono metu.
 | 2 k. per mėn., viso sezono metu. | Rengti mokymai gelbėtojų kvalifikacijai tobulinti, 12 vnt. |
| * + 1. Atnaujinti gelbėjimo techniką, reikalingą įrangą, ryšio bei paplūdimių susisiekimo priemones, atitinkančias tarptautinius reikalavimus.
 | Pagal poreikį. | Įsigytas pusiau automatinis defibriliatorius - 1 vnt., radijo stotys - 11 vnt., žiūronai - 19 vnt., diktofonai - 5 vnt., hidrokostiumai - 15 vnt., vėliavos - 33 vnt. |
| * 1. **Uždavinys –** modernių technologijų diegimas gelbėjimo darbams.
 |
| Priemonės | Rezultato vertinimo kriterijai | Pasiekti rezultatai |
| * + 1. Išmaniojo gelbėjimo plausto panaudojimas skęstančiųjų gelbėjimui.
 | Pagal poreikį, viso sezono metu. | Išmanusis gelbėjimo plaustas naudotas gelbėjimo darbams ir pratybose gelbėjimo įgūdžių tobulinimui. |
| * + 1. Įsigyti nuotolinio valdymo išmanųjį gelbėjimo plūdurą.
 | 1 vnt. | Įsigytas išmanusis gelbėjimo plūduras, valdomas nuotoliniu būdu. |
| **1.3.Uždavinys** - teikti pirminę, kvalifikuotą medicininę pagalbą. |
| 1.3.1. Teikta pirminė, kvalifikuota medicininė pagalba. | Viso sezono metu. | Pirminė medicininė pagalba suteikta 428 poilsiautojams, 25 k. iškviesta GMP. |
| 1. **Tikslas –** vykdyti infrastruktūros vystymą ir paplūdimių priežiūrą pagal „Mėlynosios vėliavos“ paplūdimiams keliamus reikalavimus.
 |
| * 1. **Uždavinys –** siekti didesnio paplūdimių patrauklumo neįgaliesiems ir šeimoms, auginančioms vaikus.
 |
| Priemonės | Rezultato vertinimo kriterijai | Pasiekti rezultatai |
| * + 1. Prižiūrėti, nuolat atnaujinti:

- takus, skirtus neįgaliesiems, - sporto aikšteles, - muzikines aikšteles, - apžvalgos aikšteles, - vaikų žaidimo aikštelę,- užtikrinti reikalingos pagalbos iškvietimą, panaudojant multifunkcines viešųjų erdvių stoteles, - teikti asistento paslaugas neįgaliesiems. |  5 vnt.5 vnt. 2 vnt. 3 vnt.1 vnt.2 vnt.40 neįgaliųjų. | Prižiūrėti, atnaujinti privažiavimai, skirti neįgaliesiems - 5 vnt., sporto - 5 vnt., muzikinės - 2 vnt., apžvalgos aikštelės - 3 vnt., vaikų žaidimų aikštelė – 1 vnt., užtikrintas reikalingos pagalbos iškvietimas, panaudojant multifunkcines viešųjų erdvių stoteles viso sezono metu – 2 vnt., asistento paslauga suteikta 40 neįgaliųjų. |
| 2.1.2. Prižiūrėti paplūdimiuose įrengtus: - geriamojo vandens fontanėlius, - dušines. | 7 vnt.5 vnt. | Geriamojo vandens fontanėliai, dušinės prižiūrėtos, esant poreikiui remontuojamos viso sezono metu. |
| 2.1.3. Įsigyti naujas nerūdijančio plieno dušines paplūdimiuose. | 5 vnt. | Įrengtos 5 naujos nerūdijančio plieno dušinės. |
| * 1. **Uždavinys –** užtikrinti švarą ir tvarką Klaipėdos miesto paplūdimiuose, Melnragės parko zonoje.
 |
| Priemonės | Rezultato vertinimo kriterijai | Pasiekti rezultatai |
| * + 1. Nuolat tvarkomi paplūdimiai ir jų prieigos, Smiltynės marių pakrantė.
 | Ištisus metus (100 proc.). | Paplūdimiuose užtikrinta optimali švara ir tvarka. |
| 2.2.2. Vykdomas paplūdimių smėlio viršutinio sluoksnio valymas. | Viso sezono metu (100 proc.) | Paplūdimių smėlis valytas pagal higienos normų reikalavimus. |
| 2.2.3. Paplūdimiuose atliekami vandens kokybės tyrimai. | 10 vnt. per sezoną. | Sezono metu atlikta 13 vnt. vandens tyrimų. |
| 2.2.4. Teikti kokybiškas viešųjų tualetų paslaugas poilsiautojams paplūdimiuose ir miesto Poilsio parke, siekiant maksimaliai patenkinti jų poreikius. | Melnragė-Giruliai – 5 vnt.Smiltynė – 3 vnt.Poilsio parkas – 1 vnt. | Optimaliai patenkinti poilsiautojų poreikiai.Gautos pajamos (viešasis tualetas Kopų g.1A – 6189,30 eur. |
| 2.2.5. Teikti kokybiškas pirties paslaugas poilsiautojams paplūdimiuose, siekiant maksimaliai patenkinti jų poreikius. | Smiltynės pirtis – 1 vnt. | Gautos pajamos – 16000 eur. Karantino laikotarpiu nuo kovo 13 d. iki birželio 11 d., nuo lapkričio 7 d. iki gruodžio 31 d. pirtis buvo uždaryta. |
| * 1. **Uždavinys –** garantuoti saugų poilsiautojų judėjimą bei apsaugoti kopas nuo neigiamos žmogaus veiklos įtakos.
 |
| Priemonės | Rezultato vertinimo kriterijai | Pasiekti rezultatai |
| * + 1. Prižiūrėti ir atnaujinti medinius takus ir laiptus paplūdimiuose.
 | 1400 m2 | Įrengta 2208,88 m2 naujų medinių takų ir 143,45 m2 naujų medinių laiptų Melnragės-Girulių poilsio zonoje. |
| 1. **Tikslas –** užtikrinti saugią ir patrauklią laivybą Danės upėje.
 |
| * 1. **Uždavinys –** siekti išvengti nelaimingų atsitikimų ir laivybos incidentų Danės upėje.
 |
| Priemonės | Rezultato vertinimo kriterijai | Pasiekti rezultatai |
| * + 1. Prižiūrėti ir atnaujinti vandens lygio liniuotę, navigacinius ženklus ir žiburius.
 | Pagal poreikį. | 2020 m. atnaujinta Danės upės ženklinimo schema. Pagaminti ir pakabinti nauji ženklai.Atnaujinta vandens lygio liniuotės gradacijos skalė. |
| * + 1. Prižiūrėti gelbėjimosi ratus Danės upės krantinėse.
 | 12 vnt. | Pagal poreikį pakeistos gelbėjimosi ratų virvės, dingęs ratas pakeistas nauju. |
| * + 1. Užtikrinti gelbėtojų budėjimą renginių upėje ir prie jos metu, pagal poreikį.
 | Pagal poreikį. | 8 budėjimai. |
| * + 1. Inicijuoti krantinių techninės būklės patikrą.
 | 1 k/metus | Atliktas krantinių patikrinimas dalyvaujant Klaipėdos miesto savivaldybės administracijos ir UAB „Pilies uostas“ atstovams. |
| * 1. **Uždavinys –** skatinti laivybą ir vandens turizmą Danės upėje.
 |
| Priemonės | Rezultato vertinimo kriterijai | Pasiekti rezultatai |
| * + 1. Optimalaus valdymo metodo parinkimas vietinės reikšmės vidaus vandenų kelio įveiklinimui.
 | 1 vnt. | Parengta Danės upės ir krantinių valdymo modelio parinkimo galimybių studija. |
| * + 1. Koordinaciniai darbai kuriant Klaipėdos miesto savivaldybės tinklalapio vietinės reikšmės vidaus vandenų kelio puslapį.
 | Pagal poreikį. | Sukurta puslapio stilistika ir pateikta informacija viešinimui. |
| * + 1. Inicijuotas Pilies tilto kėlimas pagal grafiką.
 | Pagal poreikį. | Atnaujintas Pilies tilto kėlimo grafikas. |
| * + 1. Pramoginių laivų švartavimosi vietų tarp Pilies ir Biržos tiltų įrengimas.
 | 19 vnt. | Navigacinio sezono metu įrengtos švartavimosi vietos: 19 vnt. pontonų. Vykdyta techninė pontonų priežiūra. |

2020 m. BĮ „Klaipėdos paplūdimiai“ iš sutaupytų lėšų atliko šiuos papildomus darbus:

1. Smiltynės gelbėjimo stotyje įrengta priešgaisrinė signalizacija, atlikti žaibosaugos įžemintuvo įžeminimo varžos matavimo darbai, elektros instaliacijos remontas;
2. 2-osios Melnragės gelbėjimo stotyje atliktas elektros instaliacijos ir vidaus patalpų remontas, žaibosaugos įžemintuvo įžeminimo varžos matavimo darbai;
3. atlikti didelės apimties paplūdimių infrastruktūros atstatymo darbai likviduojant audros padarinius (medinės pakylos II-osios Melnragės paplūdimyje, neįgaliųjų nuvažiavimų takų ir vamzdynų paplūdimiuose remonto darbai);
4. atliktas katerio, naudojamo gelbėjimo darbams, kapitalinis remontas (pagamintas naujas tentas, atnaujintas katerio korpusas, atliktas kapitalinis variklio remontas, pakeista elektros instaliacija);
5. įdiegta įstaigos tarnybinio transporto GPS kontrolės sistema.

2020 m. įstaiga iš sutaupytų lėšų įsigijo papildomą ūkinį inventorių:

1. įsigytas stacionarus lyno suktukas (gervė) vandens technikos nuleidimui/ištraukimui į/iš jūros;
2. įsigyta mobili kuro kolonėlė, kuro transportavimui ir kuro sąnaudų kontrolei (vandens motociklams ir keturračiams);
3. įsigytas biuro daugiafunkcinis kopijavimo aparatas.
4. įsigytos asmeninės apsaugos ir dezinfekcinės priemonės, siekiant užtikrinti sveikatos saugos reikalavimus karantino metu.

2020 m. BĮ „Klaipėdos paplūdimiai” pradėjo eksploatuoti ir prižiūrėti konteinerinį tualetą, esantį Smiltynės g. 33, Klaipėda. Iš įstaigos neplaninių lėšų viešasis tualetas sezono metu buvo aprūpinamas vandeniu, organizuotas nuotekų išvežimas.

**3. Atlikti patikrinimai, auditai. Tikrinusių institucijų išvados.**

3.1. VDI Klaipėdos teritorinio skyriaus patikrinimas.

Pateiktos rekomendacijos įvykdytos: įsigytas stacionarus lyno suktukas, atliktas profesinės rizikos vertinimas.

3.2. Planiniai priešgaisrinės saugos patikrinimai (2-osios Melnragės ir Smiltynės gelbėjimo stotyse).

Trūkumų nerasta.

**4. Problemos (sąlygotos vidaus ir išorės faktorių).**

Neigiamos įtakos įstaigos darbo kokybei turi maži pagalbinių darbuotojų atlyginimai, darbo sezoniškumas bei jo specifika.

Sudėtinga situacija pagalbinių darbuotojų paieškoje specifiniams viešųjų tualetų priežiūros darbams.

Dalis įstaigos turimų vandens ir sausumos transporto priemonių yra techniškai nusidėvėjusios, todėl įstaiga nemažą dalį gautų lėšų skiria jų remontui. Siekiant sumažinti remonto išlaidas, Įstaiga planuoja nurašyti senas ir neefektyvias transporto priemones; įsigyti naujas, kurios užtikrintų ekonomišką gautų lėšų naudojimą bei padėtų siekti užsibrėžtų tikslų.

Sumažintas įstaigos finansavimas tampa kliūtimi įgyvendinant naujus projektus paplūdimiuose.

**5. Kitų metų veiklos prioritetai, tikslai ar kryptys.**

5.1. Rūpintis poilsiautojų gyvybių saugumu Klaipėdos miestui priklausančiuose paplūdimiuose.

5.2. Siekti paplūdimių kokybės pagal tarptautinius reikalavimus, atitinkančius Mėlynosios vėliavos normatyvus.

5.3. Skatinti laivybą ir vandens turizmą, Danės upės tolimesnį įveiklinimą.

5.4. Užtikrinti optimalią švarą ir tvarką Klaipėdos miesto paplūdimiuose.

5.5. Užtikrinti viešųjų tualetų priežiūrą Klaipėdos miestui priklausančių paplūdimių prieigose bei Poilsio parke, teikti Smiltynės paplūdimyje esančios pirties paslaugą.

Direktorius Oleg Marinič